sagorsarker/bangla-wikipedia huggingface dataset:
আলফন্সো ডেভিস

আলফন্সো বয়েল ডেভিস (; জন্ম: ২ নভেম্বর ২০০০) হলেন একজন কানাডীয় পেশাদার ফুটবল খেলোয়াড়। তিনি বর্তমানে জার্মান পেশাদার ফুটবল লিগের শীর্ষ স্তর বুন্দেসলিগায় বায়ার্ন মিউনিখ এবং কানাডা ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম-পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে পার্শ্বীয় খেলোয়াড় হিসেবে খেলেন।
২০০৫ সালে, কানাডীয় ফুটবল ক্লাব এডমন্টন ইন্টারন্যাশনালসের হয়ে খেলার মাধ্যমে ডেভিস ফুটবল জগতে প্রবেশ করেন এবং পরবর্তীতে এডমন্টন স্ট্রাইকার্স এবং ভ্যানকুভার ওয়াইটক্যাপস একাডেমির হয়ে খেলার মাধ্যমে ফুটবল খেলায় বিকশিত হয়েছেন। ২০১৬–১৭ মৌসুমে, ওয়াইটক্যাপস ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। ওয়াইটক্যাপস ২-এর হয়ে প্রায় ১ মৌসুম খেলার পর, তিনি ভ্যানকুভার ওয়াইটক্যাপসে যোগদান করেন, যেখানে তিনি ২ মৌসুমে ৬৫ ম্যাচে ৮টি গোল করেছেন। ২০১৮–১৯ মৌসুমে, তিনি প্রায় ১৪ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেছেন।
১ বছর যাবত কানাডার বয়সভিত্তিক দলের হয়ে খেলার পর, ২০১৭ সালে, ডেভিস কানাডার হয়ে আন্তর্জাতিক পর্যায়ে অভিষেক করেছিলেন, যেখানে তিনি এপর্যন্ত ৪১ ম্যাচে ১৪টি গোল করেছেন। তিনি কানাডার হয়ে ২টি কনকাকাফ গোল্ড কাপে (২০১৭ এবং ২০১৯) অংশগ্রহণ করেছেন। ২০১৭ সালের জুন মাসে, তিনি সর্বকনিষ্ঠ খেলোয়াড় হিসেবে কানাডা ফুটবল দলের হয়ে খেলেছেন।
ব্যক্তিগতভাবে, ডেভিস বেশ কিছু পুরস্কার জয়লাভ করেছেন, যার মধ্যে ২ বার কানাডীয় অনূর্ধ্ব-১৯ বর্ষসেরা খেলোয়াড় এবং ১ বার কানাডীয় বর্ষসেরা খেলোয়াড়ের পুরস্কার জয় অন্যতম। দলগতভাবে, ঘরোয়া ফুটবলে, ডেভিস এপর্যন্ত ৭টি শিরোপা জয়লাভ করেছেন, যার সবগুলো তিনি বায়ার্ন মিউনিখের হয়ে জয়লাভ করেছেন।
আলফন্সো বয়েল ডেভিস ২০০০ সালের ২রা নভেম্বর তারিখে ঘানার বুদুবুরামের শরণার্থী শিবিরে জন্মগ্রহণ করেছেন। তার পিতামাতা লাইবেরীয় ছিলেন, তারা লাইবেরিয়ার দ্বিতীয় গৃহযুদ্ধের সময় ঘানায় চলে আসেন। পরবর্তীতে ২০০৫ সালে তিনি তার পরিবারসহ কানাডায় স্থানান্তরিত হন। তিনি তার পিতামাতার ৬ সন্তানের মধ্যে চতুর্থ। ২০১৭ সালের ৬ই জুন তারিখে, তিনি কানাডার নাগরিকত্ব লাভ করেন, এর পূর্ব পর্যন্ত তিনি লাইবেরীয় নাগরিকত্বের অধিকারী ছিলেন।
২০১৬ সালের ১৫ই জুলাই তারিখে, তিনি মেজর লিগ সকারের দল ভ্যানকুভার ওয়াইটক্যাপসের সাথে এক চুক্তি স্বাক্ষর করেন। ডেভিস কানাডীয় চ্যাম্পিয়নশিপে ৮টি ম্যাচ ও কনকাকাফ চ্যাম্পিয়নশিপের ৩টি ম্যাচে অংশগ্রহণ করেন। ২০১৬ সালের ১লা জুন তারিখে, কানাডীয় চ্যাম্পিয়নশিপে অভিষেক করেন।
২০১৮ সালের ২৫শে জুলাই তারিখে, ভ্যানকুভার ওয়াইটক্যাপস এক ঘোষণায় জানায় যে, তারা বায়ার্ন মিউনিখের সাথে বহু-মিলিয়ন ইউরোর বিনিময়ে ডেভিসকে নিয়ে একটি চুক্তি করেছেন; অতঃপর ২০১৯ সালের জানুয়ারি মাসে, ডেভিস কানাডীয় ক্লাব ভ্যানকুভার ওয়াইটক্যাপস হতে প্রায় ১৪ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন। ২০১৯ সালের ২৭শে জানুয়ারি তারিখে, বুন্দেসলিগায় বায়ার্ন মিউনিখের হয়ে ভিএফবি স্টুটগার্টের বিরুদ্ধে অভিষেক করেন; উক্ত ম্যাচে তিনি ৮৬তম মিনিটে ফরাসি ফুটবলার কিংসলে কোমেঁর বদলি খেলোয়াড় হিসেবে মাঠে প্রবেশ করেন। ২০১৯ সালের ১৭ই মার্চ তারিখে, ১. এফএসভি মাইনৎস ০৫-এর বিরুদ্ধে লিগ ম্যাচের ৭০তম মিনিটে রবার্ত লেভানদোস্কির কাছ থেকে পাওয়া বলটি ডান পায়ের শটে জালে জোড়ানোর বুন্দেসলিগায় বায়ার্ন মিউনিখের হয়ে তার প্রথম গোলটি করেন।
তিনি এপর্যন্ত বায়ার্ন মিউনিখের হয়ে এপর্যন্ত ২টি বুন্দেসলিগা, ২টি ডিএফবি-পোকাল, ২০২০ ডিএফএল-সুপারকাপ, ২০১৯–২০ উয়েফা চ্যাম্পিয়নস লিগ এবং ২০২০ উয়েফা সুপার কাপ শিরোপা জয়লাভ করেছেন।
টীকা
খনিয়াধানা রাজ্য

খনিয়াধানা রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বুন্দেলা রাজপুতদের জুদেব রাজবংশের দ্বারা শাসিত হতো। রাজ্যটি রাজধানী ছিল খনিয়াধানা শহরে এবং এটি ছিল মধ্য ভারত এজেন্সির অন্তর্গত বুন্দেলখণ্ড এজেন্সির একটি রাজ্য।
খনিয়াধানা রাজ্য প্রতিষ্ঠিত ছিল একাধিক ছোট ছোট ছিটমহলের মধ্যে‌, যার পূর্বদিকে ছিল ব্রিটিশ ভারতের ঝাঁসি জেলা এবং অন্যান্য সকল দিক পরিবৃত ছিল গোয়ালিয়র রাজ্যের নরওয়ার জেলা দ্বারা। খনিয়াধানা ইংরেজিতে ছিল গোয়ালিয়র রেসিডেন্সির অংশ। এটি ওড়ছা রাজ্যের পশ্চিম দিকে অবস্থিত ছিল। ৫৫ টি গ্রাম সংবলিত এই রাজ্যটি ১০১ বর্গমাইল ক্ষেত্রফল জুড়ে বিস্তৃত ছিল এবং ১৯৪১ খ্রিস্টাব্দের জনগণনা অনুসারে ব্রিটিশ শাসিত ভারতে এটির মোট জনসংখ্যা ছিলো ২০,১২৪ জন৷
১৭২৪ খ্রিস্টাব্দে ওড়ছা রাজ্যের রাজা উদত সিং তার পুত্র অমর সিংকে খনিয়াধানা এবং আরো বেশকিছু গ্রাম নির্দিষ্ট করেন। মারাঠারা বুন্দেলখন্ড অঞ্চলে নিজেদের সর্বশ্রেষ্ঠত্ব কায়েম করতে সফল হলে মারাঠা পেশোয়া ১৭৫১ খ্রিস্টাব্দে অমর সিংকে একটি সামন্ত সনদ প্রেরণ করেন এবং তাকে মারাঠা অধীনস্থ জায়গীরদার হিসেবে উল্লেখ করেন। এরপর থেকে ঝাঁসিতে নিযুক্ত মারাঠাদের পেশোয়া এবং ওড়ছা মহারাজের মধ্যে খনিয়াধানা‌ নিয়ে বিতর্ক শুরু হয়। শেষমেষ ঝাঁসির মারাঠারা খনিয়াধানাতে নিজেদের আধিপত্য বিস্তার করতে সক্ষম হন। ১৮৫৪ খ্রিস্টাব্দে ঝাঁসি রাজ্য বিলুপ্ত হলে খনিয়াধানার জায়গীরদার সম্পূর্ণ স্বাধীনতার দাবি জানায়। ১৮৬২ খ্রিস্টাব্দে খনিয়াধানাকে ব্রিটিশ সাম্রাজ্যের সরাসরি ঝাঁসি দরবার বা পেশোয়ার নির্ভরশীলতা থেকে সরিয়ে স্বাধীন ঘোষণা করা হলে এই সমস্যা নিষ্পত্তি ঘটে। ১৯২০ খ্রিস্টাব্দে বৃটেনের রাজা পঞ্চম জর্জের ফরমান অনুসারে গঠিত নরেন্দ্রমন্ডল বা চেম্বার অব প্রিন্সেসের সদস্যদের মধ্যে ছিলেন এই রাজ্যের শাসকও। 
১৯৪৮ খ্রিস্টাব্দে খনিয়াধানা রাজ্যটির রাজা ভারতীয় অধিরাজ্যে যোগদান করলে এটিকে পূর্ব-পশ্চিমে দুটি খণ্ডে বিভক্ত করা হয়। ২৭ টি গ্রাম নিয়ে গঠিত পশ্চিম দিকের অংশ মধ্যভারত রাজ্যের শিবপুরী জেলা‌ এবং পূর্ব দিকের ২৮ টি গ্রাম বিন্ধ্যপ্রদেশ-এর অন্তর্ভুক্ত করা হয়। উভয় প্রদেশই বর্তমানে মধ্যপ্রদেশ রাজ্যের অংশ।
খনিয়াধানা রাজ্যের শাসকরা ছিলেন বুন্দেলা রাজপুত। ১৯১১ খ্রিস্টাব্দের পূর্বে এই রাজ্যের শাসকগণ রাও বা জায়গীরদার নামে পরিচিত হলেও এর পর থেকে তারা রাজা উপাধি পান। এই রাজ্যটি একটি অ-তোপ সেলামী রাজ্য ছিল।
বাইজেন প্রদেশ

বাইজেন প্রদেশ (備前国, বাইজেন"-নো কুনি") ছিল জাপানের একটি প্রদেশ যা বর্তমানে ওকামা জেলার দক্ষিণ-পূর্ব অংশে হোনশো-এর অন্তর্দেশীয় সাগরের তীরে অবস্থিত। বিচু এবং বিঙ্গো প্রদেশের সঙ্গে এই প্রদেশকে কখনো কখনো বিশূ(備州) বলা হত। বাইজেন মিমাসাকা, হরিমা এবং বিতো প্রদেশের সাথে সীমাস্থ।
বাইজেনের মূল কেন্দ্র ছিল বর্তমান ওকামা শহরে। প্রথম থেকেই বাইজেন তলোয়ার তৈরির জন্য জাপানের অন্যতম প্রধান কেন্দ্র ছিল।
ওয়াদৌ যুগের(৭১৩) ষষ্ঠ বছরের তৃতীয় মাসে বাইজেন-নো কুনির জমি প্রশাসনিকভাবে মিমাসাকা প্রদেশ(美作国) থেকে পৃথক করা হয়। একই বছর, সম্রাজ্ঞী জেনমেই এর দাইজো-কান নারা যুগের প্রাদেশিক মানচিত্রে অন্যান্য ক্যাডাস্ট্রাল পরিবর্তনগুলো সংগঠিত করতে থাকেন।
ওয়াদৌ ৬-এ, তানবা প্রদেশ(丹波国) ট্যাঙ্গো প্রদেশ(丹後国) থেকে পৃথক করা হয়; এবং হিউগা প্রদেশ(日向国) ঔসুমি প্রদেশ(大隈国) থেকে বিভক্ত ছিল। ওয়াদৌ ৫(৭১২) এ মুতসু প্রদেশ(陸奥国) দিওয়া প্রদেশ(出羽) থেকে বিচ্ছিন্ন করা হয়েছিল।
মুরোমাচি যুগে, বাইজেন মিমাসাকার আকামাতসু গোত্র দ্বারা শাসিত ছিল, কিন্তু সেঙ্গোকু আমলে উরাকামি গোত্র প্রভাবশালী হয়ে ওঠে এবং ওকামা শহরে বসতি স্থাপন করে। পরে তাদেরকে উকিতা গোত্র দমন করে ফেলে, এবং উকিতা হিদি তার ছেলের জন্য নিযুক্ত শাসকদের একজন ছিলেন। কোবায়কাওয়া হিদেয়াকি, টোকুগাওয়া ইয়েয়াসুকে সিকিগাহার যুদ্ধে উকিটা এবং অন্যদের উপরে জয়ী করতে সাহায্য করার পর, তাকে বাইজেন এবং মিমাসাকায় উকিতার রাজ্য দেওয়া হয়েছিল।
আধুনিক জেলা ব্যবস্থায় অন্তর্ভুক্ত হওয়ার আগে বাইজেন প্রদেশ এডো যুগে বিভিন্ন গোত্রের শাসনের মধ্য দিয়ে অতিক্রম করেছিল।
কিবিৎসুহিকো জিনজা বাইজেনের প্রধান শিন্ত মন্দির(ইচিনোমিয়া) ছিল।
১. ওকামা জেলা
২. আকাসাকা জেলা (赤坂郡) - ১৯০০ সালের ১লা এপ্রিল তারিখে ইওয়ানাশি জেলার সাথে মিশে আকাইওয়া জেলা (磐郡) হয়ে ওঠে
৩. ইওয়ানাশি জেলা (磐梨郡) - আকাসাকা জেলার সাথে মিশে ১৯০০ সালের ১লা এপ্রিল আকাইওয়া জেলা হয়ে ওঠে
৪. জৌদৌ জেলা (上道郡) - লীন হয়ে গিয়েছে
৫. কোজিমা জেলা (児島郡) - লীন হয়ে গিয়েছে
৬. মিনো জেলা (御野郡) - ১৯০০ সালের ১লা এপ্রিল মিৎসু জেলা(御津郡) হওয়ার জন্য সুদাগকা জেলার সাথে একত্রিত হয়েছিল
৭. ওকু জেলা (邑久郡)
৮. সুদাকা জেলা (津郡) - ১৯০০ সালের ১লা এপ্রিল মিৎসু জেলা হওয়ার জন্য মিনো জেলার সাথে মিশে যায়
৯. ওয়াকে জেলা (気郡) - ফুকুকাওয়া গ্রাম ১৯৬৩ সালের ১লা সেপ্টেম্বর হিয়োগো জেলার আকো অংশ হয়ে ওঠে
তুরস্কে রেডিও এবং টেলিভিশন প্রযুক্তি

১৯৬৪ সালের ১লা মে তুরস্কে রেডিও এবং টেলিভিশন সম্প্রচারের একটি সন্ধিক্ষণ ছিল। তুরস্কের রেডিও এবং টেলিভিশন কর্পোরেশন(টিআরটি) এই তারিখে প্রতিষ্ঠিত হয়, এটি রেডিও সম্প্রচারে একটি সর্বজনীন এবং প্রাতিষ্ঠানিক পরিচয় নিয়ে আসে, এবং এটি টেলিভিশন এর পরীক্ষামূলক সম্প্রচার শুরু করেছিল।
রেডিও এবং টেলিভিশন সম্প্রচারের সর্বোচ্চ কর্তৃপক্ষ হল রেডিও এবং টেলিভিশন সুপ্রিম কাউন্সিল(সংক্ষিপ্ত আরটিইউকে; উক্ত সংস্থাটি ১৯৯৪ সালে প্রতিষ্ঠিত হয়)। আরটিইউকে হচ্ছে রেডিও এবং টেলিভিশনের সম্প্রচার পর্যবেক্ষণ, নিয়ন্ত্রণ এবং অনুমোদনের জন্য তুরস্কের একটি রাষ্ট্রীয় সংস্থা। এই সংস্থাটি রেডিও এবং টেলিভিশনের প্রোগ্রামগুলোর বিষয়বস্তু এবং সম্প্রচারের প্রযুক্তিগত অবকাঠামো উভয় ক্ষেত্রেই দায়ী।
মিলিয়েট সংবাদপত্রের মতে, তুরস্কে মোট রেডিও স্টেশনের সংখ্যা ১০৭৮টি(২০১০ সালের পরিসংখ্যান অনুযায়ী)। প্রধান সম্প্রচারকারী তুরস্কের রেডিও এবং টেলিভিশন কর্পোরেশন(সংক্ষিপ্ত টিআরটি), যা একটি পাবলিক ব্রডকাস্টার। টিআরটি ৭টি জাতীয়, ৬টি আঞ্চলিক এবং ৫টি আন্তর্জাতিক রেডিও চ্যানেল সম্প্রচার করে। টিআরটি অভ্যন্তরীণ সম্প্রচারের জন্য দীর্ঘ তরঙ্গ, মাঝারি তরঙ্গ এবং এফএম ব্যান্ড ব্যবহার করে। ক্ষুদ্র তরঙ্গ আন্তর্জাতিক সেবার(ভয়েস অফ টার্কি) জন্য সংরক্ষিত। বেসরকারি সংস্থাগুলো অবশ্য এফএম ব্যান্ড এর মাধ্যমে সম্প্রচার করতে পছন্দ করে।
আরটিইউকে-এর একটি প্রতিবেদন অনুসারে, দেশব্যাপী ৬৩টি, ১১৩টি আঞ্চলিক এবং ১১২৯টি স্থানীয় সম্প্রচারকারী রয়েছে। তুরস্ক ভিএইচএফ ব্যান্ডে সিসিআইআর সিস্টেম বি এবং ইউএইচএফ ব্যান্ডে সিসিআইআর সিস্টেম জি ব্যবহার করে। বর্ণ তথ্য পিএএল পদ্ধতি দ্বারা সুপারইম্পোজ করা হয়। টিআরটি ভিএইচএফ এবং ইউএইচএফ উভয় ব্যান্ডই ব্যবহার করে। ভিএইচএফ টিআরটি ১ এবং ইউএইচএফ অন্যদের জন্য সংরক্ষিত। বেসরকারি সম্প্রচারকারীরা ইউএইচএফ ব্যান্ড ব্যবহার করে। নিয়ম অনুযায়ী প্রতিটি অঞ্চলে কমপক্ষে ৩টি চ্যানেলের(ভিএইচএফ-এ ২১ মেগাহার্টজ এবং ইউএইচএফ-এ ২৪ মেগাহার্জ) পার্থক্য প্রয়োজন। এইভাবে কিছু উচ্চ জনসংখ্যা-ঘনত্ব এলাকায় কিছু সম্প্রচারকারী চ্যানেল প্রাপ্যতা ঘাটতির সম্মুখীন হয়। এনালগ ট্রান্সমিশনের স্টেরিওফোনিক শব্দ জুয়েইকানালটন পদ্ধতি দ্বারা কোড করা হয়।
তুরস্কে ১৬টি বেসরকারি টেলিভিশন চ্যানেল জাতীয়ভাবে সম্প্রচার করা হয়। এটিভি, কানাল ডি, শো টিভি, স্টার টিভি, এনটিভি এবং টিজিআরটি বেসরকারি টেলিভিশন চ্যানেলগুলোর মধ্যে সবচেয়ে জনপ্রিয়। স্টার ওয়ান, তুরস্কের প্রথম বেসরকারি টেলিভিশন চ্যানেল, ১৯৯০ সালে বিদেশ থেকে সম্প্রচার শুরু করে এবং পরে ব্যবস্থাপনা পরিবর্তনের পর, এটি ইন্টারস্টার নামে তার সম্প্রচার অব্যাহত রাখে।
বেসরকারি রেডিও স্টেশন শ্রোতাদের অনুপাতের উপর করা গবেষণায় দেখা গেছে যে,বেস্ট এফএম, সুপার এফএম, শো রেডিও, রেডিও ডি, আলেম এফএম, পাওয়ার এফএম এবং নাম্বার ওয়ান এফএম সবচেয়ে গুরুত্বপূর্ণ জাতীয় রেডিও স্টেশনগুলোর মধ্যে অন্যতম। বেসরকারি রেডিও স্টেশনের একটি উল্লেখযোগ্য অংশ তাদের সম্প্রচারে পপ সঙ্গীতের উপর জোর দেয়। এছাড়াও এদের মধ্যে অনেক রেডিও স্টেশন আছে যারা শুধুমাত্র বিদেশী পপ সঙ্গীত সম্প্রচার করে।
টিআরটি-র দেশব্যাপী ১৪ টি চ্যানেল রয়েছে। যদিও মৌলিক ট্রান্সমিশন ট্রান্সমিটার স্টেশন দ্বারা পরিচালিত হয়, অধিকাংশই স্যাটেলাইট দ্বারা সম্প্রচার করা হয়। সারা দেশে সকল বেসরকারি সম্প্রচারকারী এবং কিছু আঞ্চলিক সম্প্রচারকারীও স্যাটেলাইট সম্প্রচার ব্যবহার করে। তুর্কস্যাট কোম্পানি কেবলের মাধ্যমে স্যাটেলাইট চ্যানেল বিতরণ করে। এছাড়া সরাসরি সম্প্রচার দুটি কোম্পানি দ্বারা সরবরাহ করা হয়: ডিজিতুর্ক এবং ডি-স্মার্ট। তাদের কিছু চ্যানেল এইচডিটিভি ফরম্যাটে আছে।
রঘুগড় রাজ্য

রঘুগড় রাজ্য (যা রাঘোগড় বা খিচিওয়াড়া নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির গোয়ালিয়র রেসিডেন্সিতে অবস্থিত রাজ্যগুলির মধ্যে একটি ছিলো। এটি ছিলো ১০৯ বর্গ কিলোমিটার ক্ষেত্রফলবিশিষ্ট ঠাকুর শাসিত একটি রাজ্য, ১৯০১ খ্রিস্টাব্দের জনগণনা অনুসারে এই‌ রাজ্যের জনসংখ্যা ছিল ১৯,৪৪৬ জন। রাজ্যটির পশ্চিম সীমান্ত বরাবর ছিল পার্বতী নদী।
পূর্বতন রাজধানী রঘুগড় বর্তমানে মধ্যপ্রদেশ রাজ্যের গুনা জেলায় অবস্থিত।
চৌহান খিচি রাজগোষ্ঠীর এক রাজপুত লাল সিং খিচি ১৬৭৩ খ্রিস্টাব্দে রঘুগড় রাজ্যের প্রতিষ্ঠা করেন৷ দিল্লির প্রতিষ্ঠাতা পৃথ্বীরাজ চৌহান বংশগত ভাবে ঐ একই বংশের অপর শাখার উত্তরসূরী ছিলেন৷ প্রতিষ্ঠা বর্ষে রাজা লাল সিং এখানে রাঘোগড় বা রঘুগড় নামে একটি দুর্গ নির্মাণ করেন এবং ১৬৭৭ খ্রিস্টাব্দতে তিনি দুর্গটির নামানুসারে রাজ্যটির নাম দেন রঘুগড়৷ প্রায় একশ বছর ধরে রাজ্যটি উন্নতির শিখরে পৌঁছাতে বদ্ধ পরিকর হলেও ১৭৪০ খ্রিস্টাব্দের মধ্যে মারাঠারা মহাদজী সিন্ধিয়ার তৎপরতায় এই রাজ্য আক্রমণ করলে রাজ্যটির খ্যাতি ধীরে ধীরে কমতে শুরু করে৷
১৮১৮ খ্রিস্টাব্দে এটি একটি বিতর্কিত অঞ্চলে পরিণত হয়৷ পরে ব্রিটিশ সরকারের সাহায্যে সমস্যার নিষ্পত্তি হয় ও এটি ব্রিটিশ করদ রাজ্যে পরিণত হয়৷
রঘুগড় রাজ্যের শাসকগণ চৌহান খিচি রাজগোষ্ঠীর রাজপুত ছিলেন, তারা রাজা উপাধিতে ভূষিত হতেন৷
অক্সিন

অক্সিন উদ্ভিদদেহের প্রধান বৃদ্ধি নিয়ন্ত্রক হরমোন । এই হরমোন হেটরো-অক্সিন নামেও পরিচিত । এর রাসায়নিক নাম ইন্ডোল অ্যাসিটিক অ্যাসিড বা আইএএ ।অক্সিনের রাসায়নিক সংকেতটি হলো ( <chem>C10H9O2N</chem> )। অক্সিন ভাজক কলার কোশ থেকে উৎপন্ন হয়ে ফ্লোয়েম কলা দিয়ে নিম্নে অভিমুখে পরিবাহিত হয়। অক্সিনের ক্রিয়া অন্ধকারই ভালো হয় ।অক্সিন ট্রিপটোফ্যান নামক অ্যামাইনো অ্যাসিড থেকে সংশ্লেষিত হয়।
অক্সিন নির্দিষ্ট একটি হরমোন নয়। বর্ধনশীল ভূমিকা পালন করা সকল হরমোন কেই বর্তমানে অক্সিন হরমোন এর প্রাধান্য দেওয়া হচ্ছে।
উদ্ভিদের কান্ড ও মূলের অগ্রভাগে,ভ্রমণমুকুলাবরণী,বর্ধনশীল পাতার কোষে সংশ্লেষিত নাইট্রোজেনঘটিত যে জৈব অম্ল উদ্ভিদের বৃদ্ধি ত্বরান্বিত করে,তাকে অক্সিন হরমোন বলে।
অক্সিন উদ্ভিদের অগ্রস্থ ভাজক কলায়, বিশেষ করে কাণ্ডের অগ্রভাগ, ভ্রূণমুকুলাবরণী বা কোলিওপটাইল, ভ্রূণ ও কচিপাতা বা বর্ধনশীল পাতার কোষে উৎপন্ন হয় ।
অক্সিন প্রধানত উদ্ভদের বৃদ্ধি নিয়ন্ত্রণ করে । এছাড়া অক্সিনের প্রভাবে :
(i) উদ্ভিদ কোষ বিভাজিত হয় ।
(ii) কোষ আয়তনে প্রসারিত হয় ।
(iii) ক্যাম্বিয়ামের সক্রিয়তা বৃদ্ধি পায় ।
(iv) কাক্ষিক মুকুলের বৃদ্ধি ত্বরান্বিত হয়, ফলে উদ্ভিদের সামগ্রিক বৃদ্ধি ঘটে ।
অক্সিন উদ্ভিদের ফটোট্রফিক ও জিওট্রফিক চলন নিয়ন্ত্রণে বিশেষ ভূমিকা গ্রহণ করে । অক্সিন আলোর উৎসের বিপরীত দিকে বেশি মাত্রায় সঞ্চিত হয়ে ওই অঞ্চলের কোষগুলির দ্রুত বিভাজন ঘটায়, ফলে উদ্ভিদের কাণ্ড আলোর উৎসের দিকে বেঁকে যায় । উদ্ভিদের মূল স্বল্প অক্সিনে বেশি অনুভূতিশীল হওয়ায় আলোর উৎসের দিকের কোষগুলি দ্রুত বিভাজিত হয়, ফলে মূল আলোর উৎসের বিপরীত দিকে বৃদ্ধি পায় ।
অক্সিন উদ্ভিদের অপরিণত অঙ্গের (পাতা, মুকুল, ফুল, ফল ইত্যাদি) অকাল পতন রোধ করে ।
লঘু ঘনত্বের অক্সিন উদ্ভিদের বিভিন্ন অঙ্গের, যেমন মূল, কাণ্ড, পাতা, ফুল, ফল ইত্যাদির পরিস্ফুটন ঘটায় । এইভাবে অক্সিন উদ্ভিদের ফল ও বীজ গঠনেও সাহায্য করে ।
অক্সিন(IAA) -এর প্রভাবে নিষেক ছাড়াই ডিম্বাশয়টি ফলে পরিণত হয়, ফলে বীজহীন ফল সৃষ্টি হয় । অক্সিনের প্রভাবে নিষেক ছাড়াই বীজ বিহীন ফল সৃষ্টি হওয়ায় এই পদ্ধতিকে পার্থেনোকার্পি বলে ।
উদ্ভিদের লিঙ্গ নির্ধারণে অক্সিন গুরুত্বপূর্ণ ভূমিকা নিয়ে থাকে ।
প্রাকৃতিক অক্সিন তিন রকমের হয় , যথা
[১] অক্সিন(এ)রাসায়নিক সংকেতটি হলো <chem>C18H32O5</chem> .
[২]অক্সিন(বি)রাসায়নিক সংকেতটি হলো <chem>C18H30O4</chem>.
[৩] হেটারোঅক্সিন রাসায়নিক সংকেতটি হলো <chem>C10H9O2N</chem> .
কৃষিকার্যে অক্সিন হরমোনের ব্যবহারিক প্রয়োগ হল :
[১] বীজহীন ফল উৎপাদন:- বীজহীন ফল (টমেটো, বেগুন, লঙ্কা, লাউ, কুমড়ো, পেঁপে, তরমুজ আঙ্গুর প্রভৃতি) উৎপাদনের জন্য অক্সিন প্রয়োগ করা হয় ।
[২] কলম তৈরি:- শাখা কলমের সাহায্যে বংশ বিস্তারের জন্য নানান ফুল ও ফলের গাছে অক্সিন প্রয়োগ করে দ্রুত সৃষ্টি করা হয় ।
[৩] আগাছা দমন:- চাষের খেতে আগাছা দমনের জন্য কৃত্রিম অক্সিন [২,৪-ডি] ব্যবহার করা হয় ।
[৪] অকাল পতন রোধ:- পাতা, ফুল ও ফলের মোচন অর্থাৎ ঝরে পড়া রোধ করার জন্য কৃত্রিম অক্সিন প্রয়োগ করা হয় ।
[৫] ক্ষত নিরাময়:- উদ্ভিদ-অঙ্গ (প্রধানত ডালপালা ) ছাঁটার পর ওই অঞ্চলের ক্ষতস্থান পূরণের জন্য কৃত্রিম অক্সিন প্রয়োগ করা হয় ।
জো জনগোষ্ঠী

জো জনগোষ্ঠী হলো ভারত, বাংলাদেশ এবং মায়ানমারের একটি নৃগোষ্ঠী। জো শব্দটি একটি জাতিগত গোষ্ঠী, যা মিজো, কুকি, পাইট, চীন এবং ভৌগোলিক বিভক্তির উপর ভিত্তি করে বিভিন্ন নামে পরিচিত। এটি ভারতের উত্তর-পূর্ব অঞ্চলে, উত্তর-পশ্চিম মিয়ানমার (বার্মা) এবং বাংলাদেশের পার্বত্য চট্টগ্রামে ছড়িয়ে পড়া তিব্বত-বার্মান জনগণের একটি বৃহৎ গোষ্ঠী হিসেবে বর্ণনা করতে ব্যবহৃত হয়। উত্তর-পূর্ব ভারতের যেসব অঞ্চলে তাদের পাওয়া যায়: নাগাল্যান্ড, মিজোরাম, মণিপুর এবং আসাম। আন্তর্জাতিকভাবে বিভিন্ন অঞ্চলে ছড়িয়ে পরায় ব্রিটিশ ঔপনিবেশিক নীতির ফলস্বরূপ জাতিগততার চেয়ে রাজনৈতিক ভিত্তিতে সীমানা টানা হয়েছিল। তারা জো (কুকি-চিন) ভাষার পঞ্চাশেরও অধিক উপভাষায় কথা বলে থাকে। এগুলো কুকি থাডো নামেও পরিচিত।
জো সম্প্রদায়ের জন্য বিভিন্ন নাম ব্যবহার করা হয়েছে। তবে পৃথক গোষ্ঠীগুলি সাধারণত পৈতৃক জো থেকে উদ্ভূত নামকেই স্বীকৃতি দেয়। এই গোষ্ঠীটির জন্য বিশিষ্ট নামগুলোর মধ্যে রয়েছে "চিন" এবং "লুশাই", যা সাধারণত মিয়ানমারে ব্যবহৃত হয় এবং "মিজো" এবং "কুকি" যা ভারতে ব্যবহৃত হয়।
সাহিত্যে, "কুকি" শব্দটি প্রথমবারের মতো "রাউলিনের" লেখায় প্রকাশিত হয়েছিল যখন তিনি পার্বত্য চট্টগ্রামের উপজাতিদের সম্পর্কে লিখেছিলেন। তিনি একে একটি "বন্য উপজাতি" হিসেবে উল্লেখ করেছেন, যে উপজাতির মধ্যে অসংখ্য গোত্র রয়েছে। এই গোষ্ঠীগুলি একটি সাধারণ অতীত, সংস্কৃতি, রীতিনীতি এবং ঐতিহ্য ভাগ করে নিয়েছে। তারা তাত্বিক-বার্মান গ্রুপের অন্তর্গত একটি সাধারণ মূল ভাষা ছিল এমন উপভাষায় কথা বলতো।
"চিন" নামের উৎপত্তিটি অনিশ্চিত। পরবর্তীকালে ব্রিটিশরা কুকি ভাষায় কথা বলার লোকদের আলাদা করতে "চিন-কুকি-মিজো" যৌগিক শব্দটি ব্যবহার করেছিল এবং ভারত সরকার এটি উত্তরাধিকার সূত্রে ব্যবহার করেছিল। মিশনারিরা বর্মী অংশের এবং সীমান্তের ভারতীয় অংশের কুকি শব্দটির নামকরণের জন্য চিন শব্দটি বেছে নিয়েছিল। বার্মার চিন রাজ্যে চিন জাতীয়তাবাদী নেতারা ব্রিটেন থেকে বার্মার স্বাধীনতার পরে "চিন" শব্দটি জনপ্রিয় করেছিলেন।
নব্বইয়ের দশকের শুরুতে, জিনিক নামগুলি চিন ও কুকির কিছু লোক "জোমি" -এর জন্য প্রত্যাখ্যান করেছিল, এই নামটি জোমি সহ উত্তর কুকিশ ভাষায় কথা বলার জন্য বেশ কয়েকটি ছোট দল ব্যবহার করেছিল। উত্তরাঞ্চলের কুকিশ ভাষাগুলির বক্তারা কখনও কখনও গাংট মানুষ হিসাবে একসাথে একত্র হয়ে যান। কিছু জমি জাতীয়তাবাদী বলেছিলেন যে চিন লেবেল ব্যবহারের অর্থ বার্মিজ গ্রুপগুলির সূক্ষ্ম আধিপত্য বৃদ্ধি পাবে।
ভারতীয় রাজ্য মিজোরামের নামে সংযুক্ত "মিজো" শব্দটিও জমি জাতীয় কংগ্রেস প্রত্যাখ্যান করেছিল।
এরা উত্তর-পূর্ব ভারত, উত্তর-পশ্চিম বার্মা (মিয়ানমার) এবং বাংলাদেশের পার্বত্য চট্টগ্রামের সংলগ্ন অঞ্চলগুলিতে ছড়িয়ে রয়েছে। ভারতে তারা মণিপুর, নাগাল্যান্ড, আসাম এবং মিজোরামের মধ্যে সর্বাধিক বিশিষ্ট। প্রায় পঞ্চাশটি জো জনগোষ্ঠী তফসিলি উপজাতি হিসেবে স্বীকৃতি পেয়েছে।
বিশ্বের অন্যান্য উপজাতির মতো, জো লোকদেরও কিছু সংস্কৃতি, ঐতিহ্য এবং রীতিনীতি রয়েছে যা কেবল জো লোকেরা মূল্যবানভাবে রক্ষণাবেক্ষণ এবং সংরক্ষণ করে। একই সাথে, এই বিষয়টি জো প্রজন্মকে অন্য বংশের চেয়ে শ্রেষ্ঠতর করেছে বলে জো বংশধররা দাবি করে থাকে। এই অনুশীলনটি কেবল জো প্রজন্মেই পাওয়া যাবে।
জো সংস্কৃতি ও রীতিনীতিগুলির ১২ টি বিভাগ রয়েছে:
১৮ টি প্রধান চিরাচরিত ঐতিহ্যবাহী ব্যালে / গান রয়েছে:
জো প্রথাগত নৃত্যের আরও ১০ টি বিভাগ রয়েছে:
চিন রাজ্যের উত্তর পশ্চিমাঞ্চল এবং বিশ্বের অন্যান্য অঞ্চলে যেখানে জো লোকেরা বাস করত সেখানে মূলত "সিঙ্গ খুপ এবং এনগাম বাওম, গাল এনগাম এবং হ্যাংসাই, এবং নিনো লে নাল্টালের" গল্পের মতো কিছু গল্প বা লোককথা খাঁটি জো উপভাষায় লিখিত এবং কথ্য হিসেবে পাওয়া যায়।
ছাইকোলা ইউনিয়ন

ছাইকোলা ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন।
মোঃ নুরুজ্জামান
মাগুর মাছ

মাগুর জাতীয় মাছ বা “ক্যাটফিশ”, অর্ডার (Siluriformes বা Nematognathi) একটি বৈচিত্র্যময় দল রশ্মি-ডানার মাছ। তাদের বিশিষ্ট নামকরণ স্পর্শী, যা একটি অনুরূপ বিড়াল এর মতো গোঁফ তিনটি সর্ববৃহত জীবিত প্রজাতির থেকে, আকার এবং আচরণের মাগুর মাছ পরিসীমা, মেকং দৈত্য মাগুর মাছ থেকে দক্ষিণ-পূর্ব এশিয়া, Wels মাগুর মাছ এর ইউরেশিয়া এবং piraíba এর দক্ষিণ আমেরিকা, এর detritivores (প্রজাতিগুলি যা নীচে মৃত উপাদান খায়) এবং এমনকি একটি ক্ষুদ্র পরজীবী প্রজাতি যা সাধারণত ক্যান্ডিরু, "ভ্যান্ডেলিলিয়া" সিরোসা নামে অধিক পরিচিত। বর্ম-ধাতুপট্টাবৃত ধরনের বা খালি ধরনের দুটিতেও স্কেল থাকে না। তাদের নাম সত্ত্বেও, ক্যাটফিশের সমস্ত বিশিষ্ট বার্বেল বা "হুইস্কার" নেই। সিলুরিফর্মস অর্ডার সদস্যদের মাথার খুলি এবং পটকা বৈশিষ্ট্য দ্বারা সংজ্ঞায়িত করা হয়। ক্যাটফিশের যথেষ্ট বাণিজ্যিক গুরুত্ব রয়েছে; বৃহত্তর প্রজাতির অনেকগুলিই খাওয়ার জন্য খামারি বা মাছ ধরা হয়। অ্যাকোয়ারিয়াম শখের মধ্যে অনেক ছোট প্রজাতি, বিশেষত "Corydoras" প্রজাতিটি গুরুত্বপূর্ণ। অনেক মাগুর মাছ হয় নিশাচর, কিন্তু অন্যরা (অনেক Auchenipteridae ) হয় আবছা বা আহ্নিক (অধিকাংশ Loricariidae বা Callichthyidae উদাহরণস্বরূপ,)।
অ্যান্টার্কটিকা ব্যতীত অতিরিক্ত মাগুর মাছের প্রজাতিগুলি অভ্যন্তরীণ বা প্রতিটি মহাদেশের উপকূলীয় জলে বাস করে। ক্যাটফিশ এক সময় বা অন্য সময়ে সমস্ত মহাদেশে বসতি স্থাপন করেছে। এগুলি গ্রীষ্মমণ্ডলীয় দক্ষিণ আমরিকা, এশিয়া এবং আফ্রিকার মাঝে সবচাইতে বৈচিত্রপূর্ণ, উত্তর আমরিকা এবং ইউরোপের একটি পরিবার বংশোদ্ভূত। সমস্ত মাগুর মাছের প্রজাতির অর্ধেকেরও বেশি আমরিকাতে বাস করে। তারাই একমাত্র অস্টারিওফিসি যারা অস্ট্রেলিয়া, মাদাগাস্কার এবং নিউ গিনির মিঠা পানিতে আবাস করেছে। 
এগুলি মিঠা পানির পরিবেশে পাওয়া যায়, যদিও বেশিরভাগ অগভীর, প্রবাহিত জলের বাসিন্দা। কমপক্ষে আটটি পরিবারের প্রতিনিধি হিপোজেন (লাইভ আন্ডারগ্রাউন্ড) তিনটি পরিবার নিয়ে ট্রোগলব্যাটিক (আবাসে থাকা গুহাগুলি)। এই ধরনের একটি প্রজাতি "Phreatobius cisternarum", লাইভে ভূগর্ভস্থ পরিচিত phreatic আবাসস্থল। পরিবার থেকে অনেক প্রজাতি Ariidae এবং Plotosidae, এবং মধ্য থেকে কয়েক প্রজাতির Aspredinidae এবং Bagridae, লবণ পানি পাওয়া যায়। 
দক্ষিণ মার্কিন যুক্তরাষ্ট্রে মাগুর মাছের প্রজাতি বিভিন্ন ধরনের অপমানজনক নাম দ্বারা পরিচিত হতে পারে, যেমন "কাদা বিড়াল", "পলিওগস" বা "চকলেহেডস"। এই ডাকনামটি প্রমিত নয়, সুতরাং একটি অঞ্চল একটি বুলহেড মাগুর মাছ ডাকতে পারে ডাক নাম দ্বারা "চকলেহেড", অন্য কোনও রাজ্যে বা অঞ্চলে, সেই ডাকনামটি নীল মাগুর মাছকে বোঝায়।
অবজেক্ট পয়েন্ট

অবজেক্ট পয়েন্ট হল একটি পদ্ধতির ব্যবহার, COCOMO II এর মত কিছু সফটওয়্যার উন্নয়ন প্রচেষ্টার প্রাক্কলন মডেলে ব্যবহার করা হয়।
অবজেক্ট পয়েন্ট হচ্ছে কতটুকু কাজ করতে হবে তার আনুমানিক হিসাব বের করার একটি উপায়, অনুরূপ সোর্স লাইন অফ কোড (SLOC) বা ফাংশন পয়েন্ট। এটা অবজেক্ট ওরিয়েন্টেড প্রোগ্রামিং এর অবজেক্ট এর সাথে সম্পর্কিত নাও হতে পারে, অবজেক্ট বলতে এখানে পাতা, রিপোর্ট এবং ভাষার মডিউলগুলোকে বুঝানো হয়েছে। অপরিবর্তিত অবজেক্টগুলোর সংখ্যা এবং প্রত্যেকটির জটিলতা অনুমান করা হয় এবং তারপর মোট অবজেক্ট পয়েন্ট গণনা করা হয় এবং এভাবে কতটা কাজ করতে হবে তা অনুমান করা হয়।
নরসিংহগড় রাজ্য

নরসিংহগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। এই রাজ্যটি মূলত ছিলো রাজগড় রাজ্যের মধ্যে একটি দ্বীপের মতো, ফলে এটি চতুর্দিকে রাজগড় রাজ্য দ্বারা বেষ্টিত ছিলো৷ রাজ্যটি ক্ষেত্রফল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটি জনসংখ্যা ছিল ৯২,০৯৩ জন এবং বার্ষিক রাজস্বের পরিমাণ ছিল ৫,০০,০০০ ভারতীয় মুদ্রা।
রাজ্যটির প্রশাসনিক দপ্তর ও রাজধানী ছিল নরসিংহগড় শহরে যা বর্তমানে রাজগড় জেলায় অবস্থিত।
১৬৮১ খ্রিস্টাব্দে একজন হিন্দু ক্ষত্রিয় পারমার রাজগোষ্ঠীর রাজপুত রাজা এই রাজ্যের প্রতিষ্ঠা করেছিলেন। তারা নিজেদের ঊমত তথা রাজা ভোজের বংশধর বলে উল্লেখ করতেন। এই রাজ্যটি পূর্বে রাজগড় রাজ্যেরই অংশ ছিল, উভয় রাজ্যের শাসকগণ ছিলেন একই রাজপুত বংশের উত্তরসূরী। মনে করা হয় রাজগড় রাজ্যেরই কোন বংশধর এই রাজ্যেরও প্রতিষ্ঠা করেন। রাজ্যটি ইন্দোর রাজ্যের হোল্কার রাজাদের একটি সামন্ত জায়গীর ছিল। কিন্তু ১৮৭২ খ্রিস্টাব্দে ব্রিটিশরা এটিকে একটি পৃথক দেশীয় রাজ্য হিসেবে ঘোষণা করেন।
১৯৪৭ খ্রিস্টাব্দে ভারতের স্বাধীনতা লাভের পর এই নরসিংহগড় রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
নরসিংহগড় দেশীয় রাজ্যের শাসকগণ রাজা উপাধিতে ভূষিত হতেন, এছাড়াও এটি ছিল একটি ১১ তোপ সেলামী সম্মানপ্রাপ্ত রাজ্য।
রাজগড় রাজ্য

রাজগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী রাজগড় শহরটি বর্তমানে মধ্যপ্রদেশ রাজ্যে রাজগড় জেলায় অবস্থিত।
রাজগড় রাজ্যটি ২,৪৯২ বর্গ কিলোমিটার (৯৪০ বর্গ মাইল) ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিলো ৮৮,৩৭৬ জন৷ ১৯১১ খ্রিস্টাব্দের রেকর্ড অনুসারে রাজ্যটির রাজস্বের পরিমাণ ছিলো ৩৩,০০০ ভারতীয় মুদ্রা, যার মধ্যে ৩,৬৪০ যেত গোয়ালিয়রের সিন্ধিয়ার নিকট৷ ১৯০১ খ্রিস্টাব্দে এটির রাজস্বের পরিমাণ ছিলো সর্বাধিক, প্রায় ৪৫০,০০০ ভারতীয় মুদ্রা এবং ঐ এককে রাজ নির্বাহীবাবদ প্রাপ্তি ছিলো ১৪০,০০০৷ মূল উৎপাদিত খাদ্যের মধ্যে পণ্য ছিলো দানাশস্য ও পেঁয়াজ৷ 
রাজগড় নরসিংহগড় অঞ্চলে পূর্বে ঊমাতওয়াড়া নামে একটি রাজ্য ছিলো এবং এই রাজ্যটির শাসক ১৪৪৮ খ্রিস্টাব্দে রাউত উপাধি গ্রহণ করেন, যা বংশ পরম্পরায় অবর্তিত হতে থাকে৷
১৬৮১ খ্রিস্টাব্দে ঊমাতওয়াড়া রাজ্য রাউত ছত্তর সিঙের সময়ে রাজগড় ও নরসিংহগড় নামে দুই রাজ্যে বিভক্ত হয়ে যায় তার দুই পুত্রের মধ্যে৷ রাউত মোহন সিং পান নরসিংহগড় রাজ্য এবং রাউত পরাশ্রমজী পান রাজগড় রাজ্য৷ রাউতের কন্যা মৃণালিনী দেবী হিমালয়ে পলায়ন করেন এবং তার নতুন রাজ-আসনের নামকরণ করেন রাজগড়, বর্তমানে এটি হিমাচল প্রদেশে অবস্থিত৷ 
১৯৪৭ খ্রিস্টাব্দে ভারতের স্বাধীনতা লাভের পর এই রাজগড় রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
১৮৭২ খ্রিস্টাব্দ অবধি রাজগড় দেশীয় রাজ্যের শাসক রাউত উপাধিতে ভূষিত হতেন৷ পরে একজন রাউত ইসলাম ধর্ম গ্রহণ করলে তিনি নবাব আখ্যা পান৷ ১৮৮০ থেকে রাউত উপাধি পুনরায় ফেরত আসে ও ১৮৮৬ খ্রিস্টাব্দ থেকে শাসকগণ রাজা উপাধি পান৷
নুর ফেত্তাহওলু

আসিয়ে নুর ফেত্তাহওলু (, , জন্ম. ১২ই নভেম্বর ১৯৮০) হলেন একজন তুর্কি-জার্মান অভিনেত্রী। তিনি তুর্কি টিভি ধারাবাহিক নাটক আশক-ই মেমনু এ পেয়কার চরিত্রের জন্য বিখ্যাত হয়ে উঠেন এবং মুহতেশেম ইউজিউয়েল ধারাবাহিকে মাহীদেভ্রান সুলতান চরিত্রে অভিনয়ের মাধ্যমে অসংখ্য ভক্তকূল ও খ্যাতি অর্জন করেন।
১৯৮০ সালে, জার্মানির দুইসবার্গে পাঁচ সন্তানের পিতামাতা ফাতমা এবং সিনান ফেত্তাহওলু দম্পতির ঘরে নুর ফেত্তাহওলু জন্মগ্রহণ করেন। তার পারিবারিক আদি নিবাস হলো তুরস্কের রিজ শহরে। তার পরিবারের সদস্যরা পৈতৃকভাবে আলবেনীয় বংশোদ্ভুত ক্রীটদেশীয় এবং মাতার দিক হতে কসোভো আলবেনীয় ছিলেন, যারা রিজ এ স্থানান্তরিত হন। তার শিক্ষাজীবন শুরু হয় বেশিকতাশ লিসেসি এ এবং পরবর্তীতে তিনি হালিচ বিশ্ববিদ্যালয়ে ফ্যাশন ডিজাইনে স্নাতক অর্জন করেন। তিনি কিছু সময়ের জন্যে টেলিভিশন উপস্থাপিকা হিসেবে স্কাই তুর্ক চ্যানেলের অর্থনীতি সংবাদ পাঠ করতেন। নুর তার অভিনয় জীবন শুরু করেন বেনদেন বাবা ওলমাজ ধারাবাহিক দিয়ে। তারপর অভিনয় করেন গোনুল সালিনজায়ি-তে এবং আশক-ই মেমনু ধারাবাহিকে পেয়কার চরিত্রে অভিনয়ের মাধ্যমে তিনি তারকা বনে যান। এছাড়াও তিনি আতাসায়, লুনা, ডাভ এবং সানসিল্কের মতো প্রতিষ্ঠানের বিজ্ঞাপনচিত্রে অভিনয় করেছেন। তিনি কুর্তলার ভাদিসি ফিলিস্তিন নামক তুর্কি চলচ্চিত্রে প্রধান চরিত্রে অভিনয় করেন। পরে ২০১১ সালে তিনি মুহতেশেম ইউজিউয়েল এ মাহীদেভ্রান সুলতান চরিত্রে অভিনয় করে ব্যাপক খ্যাতি অর্জন করেন এবং এ চরিত্রে অনবদ্য অভিনয়ের জন্য তিনি বহু পুরস্কারে ভূষিত হয়েছেন। পরবর্তীতে তিনি হায়াত ইয়োলুনদা এ শাফাক চরিত্র অভিনয় করেন। ফিলিনতা ধারাবাহিকে নুর অভিনয় করেন সুরেয়য়া চরিত্রে।
২০১৬ সালের ১৪ই ফেব্রুয়ারি ফেত্তাহওলু "এলিসা গুজিন ভেজিরোলু" নামক এক কন্যাসন্তানের জন্ম দেন, যার বাবা হলেন লেভেন্ত ভেজিরোলু।
আয়েশা সরদার

আয়েশা সরদার বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
আয়েশা সরদার ১৯৭৯ সালের দ্বিতীয় জাতীয় সংসদের মহিলা আসন-৯ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
স্নিগ্ধা হক

স্নিগ্ধা হক বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
স্নিগ্ধা হক ১৯৭৯ সালের দ্বিতীয় জাতীয় সংসদের মহিলা আসন-১০ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
ফজিলাতুন নেছা বেগম

ফজিলাতুন নেছা বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
ফজিলাতুন নেছা বেগম ১৯৭৯ সালের দ্বিতীয় জাতীয় সংসদের মহিলা আসন-১২ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
ফেরদৌসী বেগম

ফেরদৌসী বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
ফেরদৌসী বেগম ১৯৭৯ সালের দ্বিতীয় জাতীয় সংসদের মহিলা আসন-১৪ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
হোসনে আরা খান

হোসনে আরা খান বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
হোসনে আরা খান ১৯৭৯ সালের দ্বিতীয় জাতীয় সংসদের মহিলা আসন-১৭ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
রওশন আজাদ

রওশন আজাদ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রওশন আজাদ রওশন আজাদ ১৯৭৯ সালের দ্বিতীয় জাতীয় সংসদের মহিলা আসন-১৮ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
আমিনা রহমান

ডঃ আমিনা রহমান বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
আমিনা রহমান ১৯৭৯ সালের দ্বিতীয় জাতীয় সংসদের মহিলা আসন-১৯ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।তিনি মহিলা বিষয়ক মন্ত্রণালয়ের প্রথম মন্ত্রী হিসাবে ১৯৭৯-১৯৮০ পর্যন্ত দায়িত্ব পালন করেন।
কিটি থংলঙ্গ্যা

কিটি থংলঙ্গ্যা (৬ অক্টোবর ১৯২৮ - ১২ ফেব্রুয়ারি ১৯৭৪) হলেন একজন থাই স্তন্যপায়ী বিশেষজ্ঞ ও পাখিবিজ্ঞানী। দুইটি খুব সম্ভবত বিপদাপন্ন প্রজাতি আবিষ্কারের মাধ্যমে তিনি খ্যাতি অর্জন করে।
কিটি থংলঙ্গ্যা ১৯২৮ খ্রিষ্টাব্দের ৬ অক্টোবর থাইল্যান্ডের ব্যাংককে জন্মগ্রহণ করেন। তিনি ১৯৫৩ খ্রিষ্টাব্দে ব্যাংককের চুলালংকর্ণ বিশ্ববিদ্যালয় থেকে জীববিজ্ঞানে উচ্চতর ডিগ্রি অর্জন করেন। পরবর্তীকালে তিনি জাতীয় বিজ্ঞান সোসাইটি কর্তৃক প্রতিষ্ঠিত একটি জাদুঘরে জীববিজ্ঞানী হিসেবে কাজে যোগ দেন। এরপর ১৯৫৬ খ্রিষ্টাব্দে তিনি থাই কনজার্ভেশন সোসাইটিতে (থাই সংরক্ষণ সম্প্রদায়) স্থানান্তরিত হন। ১৯৬৫ সালে কিটি থংলঙ্গ্যা থাই ন্যাশনাল রেফারেন্স কালেকশন-এর কিউরেটর নিযুক্ত হন।
কিটি থংলঙ্গ্যা জন এডওয়ার্ডস হিলের সাথে ১৯৭৩ খ্রিষ্টাব্দে বিশ্বের ক্ষুদ্রতম বাদুড় প্রজাতি তথা বিশ্বের ক্ষুদ্রতম স্তন্যপায়ী প্রাণী কিটির শূকর-নাসা বাদুড় (বৈজ্ঞানিক নাম: "Craseonycteris thonglongyai") আবিষ্কার করেন। তবে গুরুতর হার্ট অ্যাটাকের কারণে কিটি থংলঙ্গ্যা অকস্মাৎ মৃত্যুবরণ করলে তাঁর ব্রিটিশ সহকর্মী জন এডওয়ার্ড হিল বাদুড়ের আনুষ্ঠানিক বর্ণনা করেন। জন হিল আবিষ্কর্তা কিটি থংলঙ্গ্যার স্মরণে তার নামে বাদুড় প্রজাতির নামকরণ করেন। তিনি ১৯৭২ খ্রিষ্টাব্দে সালিম আলীর কলা বাদুড় (বৈজ্ঞানিক নাম: "Latidens salimalii") নামে আরেকটি বাদুড় প্রজাতি আবিষ্কার করেন, যা অত্যন্ত বিরল। বাদুড়ের এই প্রজাতিটিকে পূর্বে ভারতীয় সংগ্রহশালায় ক্ষুদ্র-নাসা কলা বাদুড় নামে ভুল বর্ণনা করা হতো। কিটি থংলঙ্গ্যা এই প্রজাতিকে পুনরায় বর্ণনা করেন এবং ভারতীয় পক্ষীবিজ্ঞানী সালিম আলীর নামে এর নামকরণ করেন।
পক্ষীবিজ্ঞানের ক্ষেত্রে কিটি থংলঙ্গ্যার আবিষ্কারগুলোর মধ্যে সবচেয়ে পরিচিত হলো সাদা চোখের নদী মার্টিন (বৈজ্ঞানিক নাম: "Pseudochelidon sirintarae"), যা তিনি ১৯৬৯ সালে আবিষ্কার করেন। থংলঙ্গ্যা রাজকুমারী সিরিন্ধর্ন থেপ্রাতনসুদার স্মরণে এই বৃহৎ সোয়ালো পাখির নামকরণ করেন। পাখিটিকে তিনি থাইল্যান্ডের মধ্যাঞ্চলের একটি হ্রদে শীতার্ত অবস্থায় খুঁজে পান। তবে এর আবাসস্থল বা প্রজননস্থল এখনও অজানা। পাখিটি বর্তমানে বিলুপ্ত বলে ধারণা করা হয়।
কিটি থংলঙ্গ্যা ১৯৭২ খ্রিষ্টাব্দের ডিসেম্বর মাসে ম্যাকং খঞ্জনের (বৈজ্ঞানিক নাম: "Motacilla samveasna") দুইটি নমুনা সংগ্রহ করেন, যা থাইল্যান্ডে উক্ত প্রজাতির প্রথম আবিষ্কার হিসেবে গণ্য করা হয়।
তিনি “"ব্যাটস ফ্রম থাইল্যান্ড অ্যান্ড কম্বোডিয়া"” (“থাইল্যান্ড ও কম্বোডিয়ার বাদুড়”) গ্রন্থের সহ-লেখক হিসেবে কাজ করেন। পরবর্তীকালে তিনি থাইল্যান্ডের বাদুড় প্রজাতির শ্রেণীবিন্যাসগত পর্যবেক্ষণ বা গবেষণা শুরু করেন, যা তার মৃত্যুর পর “"দ্য ব্যাটস অ্যান্ড ব্যাট'স প্যারাসাইটস অব থাইল্যান্ড"” (“থাইল্যান্ডের বাদুড় ও বাদুড়ের পরজীবী”) নামে গ্রন্থাকারে প্রকাশিত হয়।
আবু বকর (সিরাজগঞ্জের রাজনীতিবিদ)

মোহাম্মদ আবু বকর বাংলাদেশের সিরাজগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পাবনা-৬ আসনের সংসদ সদস্য ছিলেন।
আবু বকর সিরাজগঞ্জ জেলায় জন্মগ্রহণ করেন।
আবু বকর ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৬ আসন থেকে সংসদ সদস্য নির্বাচিত হন।
সুরেন্দ্র বিক্রম শাহ

সুরেন্দ্র বিক্রম শাহ () (১৮২৯–১৮৮১) ছিলেন নেপালের রাজা, যিনি ১৮৪৭ থেকে ১৮৮১ সাল পর্যন্ত রাজত্ব করেছিলেন। প্রধানমন্ত্রী জঙ্গবাহাদুর রানা সুরেন্দ্রর বাবা রাজেন্দ্র বিক্রম শাহকে পদত্যাগ করতে বাধ্য করার পরে তিনি রাজা হয়েছিলেন। সুরেন্দ্র সত্যিকার অর্থে অল্প ক্ষমতা প্রয়োগ করতে পেরেছিলেন, বস্তুত সুর বাহিনীর রাজত্বকালে জঙ্গবাহাদুর রানাই কার্যকরভাবে দেশটিতে রাজত্ব করেছিলেন।
সুরেন্দ্র ছিলেন রাজা রাজেন্দ্র বিক্রম শাহ এবং তার প্রথম স্ত্রী রাণী সাম্রাজ্য লক্ষ্মী দেবীর জ্যেষ্ঠ পুত্র। তিনি ছিলেন নেপালের রাজপরিবারের জ্যেষ্ঠ যুবরাজ এবং তুলনামূলকভাবে অপ্রিয় ছিলেন। তার নাম সুরেন্দ্র শব্দটির অর্থ হলো "দেবতাদের প্রধান"।
সুরেন্দ্রর সৎ মা রানী রাজ্য লক্ষ্মী দেবী তার পুত্র যুবরাজ রণেন্দ্রকে সিংহাসনে বসানোর জন্য উচ্চাকাঙ্ক্ষী ছিলেন। তবে উচ্চাকাঙ্ক্ষী এবং ক্ষমতালিপ্সু জঙ্গবাহাদুরও নিজের স্বার্থ হাসিলের লক্ষ্যে রাজ্য লক্ষ্মীর এই কাজে সহযোগিতা করেছিলেন। কোট গণহত্যার পরে জঙ্গবাহাদুর বিপুলসংখ্যক আভিজাত্যদের নির্মূল করেছিলেন, এমনকি তিনি রানীর বিরুদ্ধেও দাঁড়িয়েছিলেন, যিনি পরিবর্তে তাকে হত্যার ষড়যন্ত্র করেছিলেন (যদিও সেই চক্রান্ত ব্যর্থ হয়েছিল)। জঙ্গবাহাদুর ভেবেছিলেন রানী রাজ্য লক্ষ্মী তার জন্য হুমকির কারণ হতে পারে। যে কারণে প্রধানমন্ত্রী হওয়ার পরে তিনি রাজ্য লক্ষ্মীকে বারাণসীতে নির্বাসিত করেছিলেন। রাজা রাজেন্দ্রও রাণীর সঙ্গে বারাণসীতে গিয়েছিলেন। যাওয়ার আগে তিনি সুরেন্দ্রকে যুবরাজ বানিয়েছিলেন। যাইহোক, পরবর্তীতে জঙ্গবাহাদুর রানা রাজা রাজেন্দ্রকে পদত্যাগ করতে বাধ্য করেছিলো এবং তার পরে সুরেন্দ্রকে রাজা করা হয়েছিলো।
রাজা সুরেন্দ্র তার নিজের প্রাসাদে বন্দীর মতো ছিলেন: তার নিকটতম পরিবারবর্গ ব্যতীত কেউ জঙ্গবাহাদুর রানার অনুমতি ছাড়া তাকে দেখতে যেতে পারতোনা। তাকে কেবল সাহিত্য পড়ার অনুমতি দেওয়া হয়েছিল। এই সমস্ত দেখে হতাশ হয়ে রাজা তার বড় ছেলে ত্রৈলোক্যের হাতে ক্ষমতা হস্তান্তর করে পদত্যাগ করতে চেয়েছিলেন, কিন্তু প্রধানমন্ত্রী রানা তাতেও সম্মতি দেননি।
সুরেন্দ্রকে প্রতি মাসে একবার তার বাবা প্রাক্তন রাজা রাজেন্দ্রের সাথে দেখা করার অনুমতি দেওয়া হয়েছিল। রাজেন্দ্র মৃত্যুর আগ পর্যন্ত গৃহবন্দি অবস্থায় ছিলেন।
১৮৫৬ সালে, রাজা সুরেন্দ্র একটি সনদ জারি করেছিলেন— যা জঙ্গবাহাদুর রানার পরিবার অর্থাৎ কুনবার পরিবারের আধিপত্য ও রাজনৈতিক নেতৃত্বকে আনুষ্ঠানিকভাবে স্বীকৃতি দেয়। রাজা এবং তার বংশধররা সম্মানজনক 'শ্রী' উপাধিটি তাদের নামের শুরুতে পাঁচবার ব্যবহার করতে পারতেন, এবং কুনবার পরিবারের সদস্যরা তিনবার উপাধিটি ব্যবহার করতে পারতেন। রাজা সুরেন্দ্র বিক্রম শাহ এ সনদের মাধ্যমে কুনবার পরিবারকে রাজপরিবারের পরেই দ্বিতীয় স্থানে রেখেছিলেন। সুরেন্দ্র রাজা (মহারাজধিরাজ) থাকাকালীন প্রকৃতপক্ষে তার কোনো ক্ষমতা ছিল না; বস্তুতঃ জঙ্গবাহাদুর রানা তখন দেশ শাসন করেছিলেন। 
সুরেন্দ্রের পুত্র জেনারেল এবং জ্যেষ্ঠ যুবরাজ ত্রৈলোক্য বীর বিক্রম শাহ দেব জঙ্গবাহাদুর রানার তিন মেয়ে তারা রাজ্য লক্ষ্মী দেবী, ললিত রাজেশ্বরী রাজ্য লক্ষ্মী দেবী এবং হিরণ্যগর্ভা কুমারী দেবীকে বিয়ে করেছিলেন। ত্রৈলোক্য ১৮৭৮ সালে মৃত্যুবরণ করেন এবং ত্রৈলোক্যের পুত্র পৃথ্বী বীর বিক্রম শাহ সিংহাসনের উত্তরাধিকারী হন।
রাজা সুরেন্দ্র ১৮৮১ সালে মৃত্যুবরণ করেন। তার মৃত্যুর পর উত্তরসূরী হিসেবে নাতি পৃথ্বী বীর বিক্রম শাহ নেপালের রাজা হিসাবে সিংহাসনে অধিষ্ঠিত হয়েছিলেন।
পৃথ্বী বীর বিক্রম শাহ

পৃথ্বী বীর বিক্রম শাহ () (১৮ আগস্ট ১৮৭৫ – ১১ ডিসেম্বর ১৯১১) ১৮৮১ সাল থেকে ১৯১১ সাল পর্যন্ত নেপালের রাজা ছিলেন। তাঁর রাজত্বকালের সবচেয়ে উল্লেখযোগ্য ঘটনাগুলোর মধ্যে রয়েছে নেপালে প্রথম অটোমোবাইল চালু করা এবং দেশের বেশিরভাগ অংশের জন্য কঠোর পানি ও পয়ঃনিষ্কাশন ব্যবস্থা তৈরি করা। রাজা পৃথ্বির সবচেয়ে বড় সন্তান ছিলো রাজকন্যা রাজকীয় লক্ষ্মী রাজ্য লক্ষ্মী দেবী, যিনি ফিল্ড মার্শাল কায়সার শমসের জঙ্গবাহাদুর রানাকে বিয়ে করেছিলেন। রাজ্য লক্ষ্মী দেবীকে জ্যেষ্ঠ রাজকন্যা করা হয়েছিল এবং তার ভাই কনিষ্ঠ বয়সে নেপালের সিংহাসনের উত্তরাধিকারী ছিলেন, যখন তার ভাই রাজা ত্রিভুবন বীর বিক্রম শাহ দেব জন্মগ্রহণ করেছিলেন। ততদিনে রাজা পৃথ্বীর কেবল চারটি মেয়ে এবং চারটি ছিল অন্য স্ত্রী। 
রাজা পৃথ্বীবীরকে নারায়ণহিতি রয়েল প্যালেসে গৌরবময় বন্দী ও নামমাত্র সম্রাট হিসাবে রাখা হয়েছিল, তার সাহেবজ্যু ভাইরা, যারা তাঁর নিকটতম মিত্র এবং বিশ্বাসী ছিলেন, তাকে পাল্পা, বীরগঞ্জ ও ধনকুট্টাসহ নেপাল জুড়ে বসন্তপুরের হনুমান ঢোকা রাজকীয় প্রাসাদে নির্বাসিত করা হয়েছিল। রাজকীয় প্রগ্রেটিভগুলি পুনরুদ্ধারে পুনরাবৃত্তি করার যে কোনও প্রচেষ্টা রোধ করুন। রাজকীয় সাহেবজিয়াস পূর্ণ রাষ্ট্রীয় সুবিধাসহ সম্মানজনক জীবনযাপন অব্যাহত রেখেছিলেন, তাদের বিভিন্ন অঞ্চলকে ডিউকাম হিসাবে নিয়ন্ত্রণ করেছিলেন এবং রাজার সাথে দেখা করার জন্য প্রায়শই কাঠমান্ডুর আদালতে যেতেন। তবে, রাষ্ট্রীয় বিষয়ে তাদের ক্রমবর্ধমান প্রভাবের কারণে অভ্যুত্থানের আশঙ্কা দেখা দেয় এবং এইভাবে প্রধানমন্ত্রীর সিংহাসনে চন্দ্র সুমশেরের সাথে প্রধানমন্ত্রী বীর সুমশেরের শাসনের অবসানের পরে পরিবারের উপর চাপানো আন্দোলন বিধিনিষেধ আরও বেশি তীব্র হয়ে ওঠে।
অনেকটা তাঁর পিতার মতো রাজা পৃথ্বীবীর তুলনামূলকভাবে কম বয়সে সন্দেহজনক পরিস্থিতিতে মারা গিয়েছিলেন এবং তাঁর ছেলে ত্রিভুবন সিংহাসনে আরোহণ করেছিলেন
আরশ মোটর কোম্পানি

আরশ মোটর কোম্পানি ইংল্যান্ডের সাফ্ফলকের নিউমার্কেটে অবস্থিত একটি স্পোর্টস কার প্রস্তুতকারক। এটি আরাশ ফারবাউড ১৯৯৯ সালে ফারবউড লিমিটেড হিসাবে প্রতিষ্ঠিত করেছিল এবং ২০০৬ সালে নাম পরিবর্তন করা হয়।
সংস্থাটি ফারবাউড লিঃ নামে ১৯৯৯ সালে ফারবউড জিটি বিকাশ শুরু করে। ২০০১ সালে বার্মিংহাম এনইসি-তে অনুষ্ঠিত অটোপোস্ট শোতে এটি চালু হয়েছিল। তিনি ফারবউড জিটিএস ডিজাইন করতে যান যা ২০০৪ সালে লন্ডনের ব্রিটিশ মোটরসোতে আনুষ্ঠানিকভাবে চালু হয়েছিল। এই সময়ে ক্রিস মার্শ আরশের সাথে বিক্রয় প্রতিনিধি হিসাবে কাজ করছিলেন। তার পটভূমিটি হলো তিনি জেন মার্শের পুত্র যিনি ফ্রাঙ্ক কস্টিন এর সাথে মার্কোস (মার্শ + কস্টিন = মার্কোস) গাড়ি প্রতিষ্ঠা করেছিলেন। মার্শ ফারবউড জিটিএস সম্পর্কে উৎসাহী হয়ে ওঠেন এবং পরবর্তীকালে আরশ তাকে গাড়ির আকৃতিটি ব্যবহার করার এবং নতুন গাড়ি সংস্থার শেয়ারের বিনিময়ে বিকাশে সহায়তা করার লাইসেন্স দেয়। মার্শ পরবর্তীকালে একটি ফোর্ড ভি৬ এর সাথে অডি আরএস৪ ভিত্তিক রেসিং ইঞ্জিনটি প্রতিস্থাপন করে নকশাটি সহজতর করে। তিনি দরজা, জানালা এবং অভ্যন্তরের অংশগুলি সহ কয়েকটি কসমেটিক বৈশিষ্ট্যও পরিবর্তন করেছিলেন। ২০০৫ সালে একটি বিরোধের পরে, মার্শ গাড়িটির নামকরণ করেছিলেন “দ্য ফারবিও”। এটি ছিল “জৈব জ্বালানীর” সাথে ফারবউড গাড়ির লিঙ্কটি ঘোষণা করার এবং ব্র্যান্ডের কাজটি আরও বেশি লাগানো। তিনি প্রথমে গাড়িটিকে “দ্য ফ্যাঙ্গিও” বলার চেষ্টা করেছিলেন, তবে পুনর্নির্মাণের বিষয়ে মৃত ফর্মুলা ১ ড্রাইভারের আর্জেন্টাইন পরিবারের পক্ষ থেকে প্রতিবাদ হয়েছিল।
আরশ তার ফারবিওর শেয়ার মাইকেল সিমন্ডসের কাছে বিক্রি করেছিল। আরশ ফারবাউড লিমিটেডের ১০০% শেয়ারহোল্ডার হিসাবে অবিরত ছিল পরে এটি আরশ মোটর কো হয়ে যায়। নকশা এবং ধারণাটি পরে গিনেটের খ্যাতির লরেন্স টমলিনসনের কাছে বিক্রি হয়েছিল যিনি নকশাটি রেখেছিলেন এবং গাড়িটির নাম জি৫০ রেখেছিলেন।
ফারবউড জিটি হলো কোম্পানির প্রথম মডেল, ২০০২ সালে বার্মিংহামের অটোস্পোর্ট আন্তর্জাতিক শোতে ঘোষণা করা হয়েছিল। এটিতে একটি ২.৮-লিটারের ভি৬ যমজ টার্বো ইঞ্জিন ৬২০বিএইচপি উৎপাদন করে।
ফারবউড জিটিএস ২০০৩ সালে অটোস্পোর্ট ইন্টারন্যাশনালে একটি ধারণা গাড়ি হিসাবে দেখানো হয়েছিল। ফার্বিও স্পোর্টস কারগুলিতে ডিজাইনটি বিক্রির আগে তিনটি গাড়ি নির্মিত হয়েছিল এবং ২০০৭ সালে ফার্বিও জিটিএস হিসাবে বিক্রি হওয়া গাড়িটির সাথে উৎপাদন শুরু হয়েছিল। ফারবিও এর সাথে জিনেট্টা একত্র করা হয়, জিটিএস আরও হিসাবে উন্নত ছিল জিনেট্টা এফ৪০০।
২০০৯ সালে আরশ এএফ১০ প্রদর্শিত হয়েছিল, এতে একটি শেভ্রোলেট করভেট- সর্সড ৭.০-লিটার ভি৮ ইঞ্জিন তৈরি হয়েছিল যা কমপক্ষে ৫০০বিএইচপি উৎপাদন করে। গাড়িটি উৎপাদনে রাখা হয়নি তবে পরে আরশ ২০১৬ সালে একটি হাইব্রিড ড্রাইভট্রেন এবং ২০৮০ এইচপি-র একটি হর্স পাওয়ারের দাবিতে একটি সংশোধিত মডেল প্রকাশ করেছিলেন।
এএফ৮ আরশ ডিজাইন করেছিলেন এবং জেনেভা মোটর শো ২০১৬ তে প্রকাশ করেছিলেন। এটিতে একটি কার্বন/ইস্পাত নলযুক্ত চ্যাসিস এবং একটি মাঝারি ইঞ্জিনযুক্ত ৭.০-লিটার ভি৮ ইঞ্জিন রয়েছে যা ৫০৫বিএইচপি উৎপাদন করে। এটি পরে ২০১৫ এবং ২০১৬ সালে গুডউড ফেস্টিভ্যাল অফ স্পিডে পাহাড়ের উপরে উঠেছে।
রাজনৈতিক অর্থনীতি

রাজনৈতিক অর্থনীতি বা রাষ্ট্রীয় অর্থনীতি হল এবং আইন, প্রচলিত পদ্ধতি ও সরকারের সঙ্গে উৎপাদন ও ক্রয় বিক্রয়ের সম্পর্ক বিষয়ক অধ্যয়নের জন্য ব্যবহৃত প্রধান পরিভাষা।
এই শাস্ত্রটি বিভিন্ন রাষ্ট্রের অর্থনীতির পাঠশাস্ত্র হিসেবে ১৭শ শতকে বিকাশ লাভ করে যা সরকার বিষয়ে তত্ত্বের মাঝে সম্পদের মালিকানার তত্ত্বকে অন্তর্ভুক্ত করে। 
কিছু রাজনৈতিক অর্থনীতিবিদ শ্রমভিত্তিক মূল্যের তত্ত্বের প্রস্তাব করেন (জন লক কর্তৃক প্রবর্তিত, এডাম স্মিথ ও কার্ল মার্ক্স কর্তৃক বিকশিত), যাতে বলা হয়, শ্রম হল মূল্যের প্রকৃত উৎস। অনেক রাজনৈতিক অর্থনীতিবিদ আবার প্রযুক্তির রাতারাতি উন্নয়নের দিকে আলোকপাত করেছেন, যার ভূমিকা অর্থনৈতিক ও সামাজিক সম্পর্কের ক্ষেত্রে অতীতের তুলনায় অনেক বেশি গুরুত্বপূর্ণ হয়ে উঠেছে।
১৯ শতকে, "রাজনৈতিক অর্থনীতি" পরিভাষাটি অর্থনীতি নামক পরিভাষা দ্বারা স্থানান্তরিত হয়, এবং পরিভাষাটি পরিবর্তন করেছিলেন এমন কিছু লোক, যারা উৎপাদন ও ভোগের মধ্যকার সম্পর্কের ভিত্তির পরিবর্তে গাণিতিক ভিত্তিতে অর্থ বিষয়ক অধ্যয়নকে স্থাপন করতে চেয়েছিলেন।
বর্তমানে, "রাজনৈতিক অর্থনীতি" অর্থ হল ভিন্ন কিন্তু পারস্পারিকভাবে-সম্পর্কিত অর্থনৈতিক ও রাজনৈতিক আচরণের অধ্যয়নের আঙ্গিকসমূহ, যার সীমা হল অন্যান্য ক্ষেত্রের সঙ্গে সমন্বিত অর্থনীতি থেকে শুরু করে প্রথাগত অর্থনীতিকে চ্যালেঞ্জের সম্মুখীন করা বিভিন্ন মৌলিক স্বতঃসিদ্ধ চিন্তার ব্যবহার পর্যন্ত বিস্তৃত হয়ে থাকে।
কৈকালা রেলওয়ে স্টেশন

কৈকালা রেলওয়ে স্টেশন হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার কৈকালায় চৌতারা রোডের পাশে অবস্থিত।
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা কৈকালা রেলওয়ে স্টেশনটিরও বৈদ্যুতীকরণ করা হয়।
কার্লো ত্রেসোলদি

কার্লো ত্রেসোলদি (; ৮ অক্টোবর ১৯৫২ – ১৩ জুলাই ১৯৯৫) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ভারেসের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছেন।
১৯৬৮–৬৯ মৌসুমে, ইতালীয় ফুটবল ক্লাব এসি মিলানের যুব পর্যায়ের হয়ে খেলার মাধ্যমে ত্রেসোলদি ফুটবল জগতে প্রবেশ করেন এবং এই দলের হয়ে খেলার মাধ্যমেই ফুটবল খেলায় বিকশিত হয়েছেন। ১৯৭২–৭৩ মৌসুমে, এসি মিলানের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১২ ম্যাচে ১টি গোল করেছেন। এসি মিলানের হয়ে তিনি ১টি উয়েফা কাপ উইনার্স কাপ শিরোপা জয়লাভ করেছেন। এসি মিলানের হয়ে ২ মৌসুম খেলার পর, তিনি ভারেসেতে যোগদান করেন, যেখানে তিনি ৪ মৌসুমে ৪৬ ম্যাচে ৭টি গোল করেছেন। অতঃপর তিনি সেরেয়নো এবং গ্রোসসেতোর হয়ে খেলেছেন। সর্বশেষ, ১৯৮০–৮১ মৌসুমে, তিনি গ্রোসসেতো হতে পুনরায় ভারেসেতে যোগদান করেন, যেখানে ২ মৌসুম অতিবাহিত করার পর তিনি অবসর গ্রহণ করেছেন।
দলগতভাবে, খেলোয়াড় হিসেবে ত্রেসোলদি সর্বমোট ৩টি শিরোপা জয়লাভ করেছেন, যার সবগুলো এসি মিলানের হয়ে জয়লাভ করেছেন।
কার্লো ত্রেসোলদি ১৯৫২ সালের ৮ই অক্টোবর তারিখে ইতালির বোলতিয়েরে জন্মগ্রহণ করেছেন এবং ১৯৯৫ সালের ১৩ই জুলাই তারিখে ক্যান্সারে আক্রান্ত হয়ে ইতালির মিলানে মৃত্যুবরণ করেছেন।
খিলচিপুর রাজ্য

খিলচিপুর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী রাজগড় শহরটি বর্তমানে মধ্যপ্রদেশ রাজ্যে রাজগড় জেলায় অবস্থিত। রাজ্যটি অঞ্চলজুড়ে বিস্তৃত ছিলো এবং ১৯০১ খ্রিস্টাব্দের জনসংখ্যা ছিলো ৩১,১৪৩ জন৷ ঐ বছরই রাজ্যের মোট রাজস্বের পরিমাণ ছিলো ১,১৪,০০০ ভারতীয় মুদ্রা৷ 
গাগরৌনের রাজা খিচি শহর থেকে দেওয়ান উগ্রসেনকে বিতাড়িত করলে তিনি বর্তমান রাজগড় অঞ্চলে আসেন এবং ১৫৪৪ খ্রিস্টাব্দে খিলচিপুর রাজ্যের প্রতিষ্ঠা করেন৷ তৎকালীন মুঘল সম্রাট দেওয়ান উগ্রসেনের জন্য কিছু জমি বরাদ্দ করেন। পরে ওই বরাদ্দ জমির জিরাপুর এবং মছলপুর পরগনা ইন্দোর দ্বারা এবং সুজলপুর পরগনা গোয়ালিয়রের রাজা দ্বারা অধিগৃহীত হয়। ১৭৭০ খ্রিস্টাব্দে গোয়ালিয়রের মহারাজা সিন্ধিয়ার মূল লক্ষ্য হলো উঠে এই রাজ্যটি। ওই সময় খিলচিপুরের শাসক অভয় সিং মহারাজা সিন্ধিয়ার সঙ্গে একটি চুক্তিপত্রে স্বাক্ষর করে এবং মহাদজী সিন্ধিয়ার শর্ত অনুসারে
খিলচিপুর মারাঠা সাম্রাজ্যের গোয়ালিয়র অংশের সামন্ত রাজ্যে পরিণত হয়।
১৯৪৭ খ্রিস্টাব্দে ভারতের স্বাধীনতা লাভের পর এই খিলচিপুর রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
১৮৭০ থেকে ১৯২৮ খ্রিস্টাব্দ পর্যন্ত খিলচিপুর দেশীয় রাজ্যের শাসকগণ রাও বাহাদুর উপাধিতে ভূষিত হতেন।
বেঙ্গল হোমিওপ্যাথিক মেডিকেল কলেজ ও হাসপাতাল

বেঙ্গল হোমিওপ্যাথিক মেডিকেল কলেজ হাসপাতাল ভারতের পশ্চিম বঙ্গের পশ্চিম বর্ধমান জেলার আসানসোলে ১৯৮০ সালে প্রতিষ্ঠিত একটি হোমিওপ্যাথিক মেডিকেল কলেজ।
বেঙ্গল ন্যাশনাল চেম্বার অব কমার্স অ্যান্ড ইন্ডাস্ট্রি

১৮৮৭ সালের ২ ফেব্রুয়ারি প্রতিষ্ঠিত বেঙ্গল ন্যাশনাল চেম্বার অফ কমার্স অ্যান্ড ইন্ডাস্ট্রি পশ্চিমবঙ্গ কলকাতায় অবস্থিত ব্যবসায়িক সংস্থাগুলির অন্যতম প্রাচীন সংগঠন। এটি মূলত ব্রিটিশ রাজের আমলে ভারতীয় উদ্যোক্তাদের দ্বারা বাণিজ্য, বাণিজ্য এবং শিল্পের প্রচারের জন্য সংগঠিত হয়েছিল এবং এর ইতিহাস ভারতের স্বাধীনতা সংগ্রামের সাথে নিবিড়ভাবে জড়িত।
প্রতিষ্ঠাতা সদস্যরা, বেশিরভাগ অভিজাত বাঙালি জমিদার এবং উদ্যোক্তা ছিলেন এবং পরে মারোয়াড়ি, বাংলার গুজরাটি উদ্যোক্তারাও এই সমিতিতে যোগ দিয়েছিলেন। ১৮৮৭ সালে প্রথম সভাপতি ছিলেন রায় বুদ্ধি দাস মুকিম বাহাদুর। অন্যান্য উল্লেখযোগ্য সদস্য ও সভাপতিরা হলেন- রাজা শেউ বক্স বাগলা, কাশিম বাজার রাজ পরিবারের মহারাজা মণীন্দ্র চন্দ্র নন্দী, নলিনী রঞ্জন সরকার, অমৃতলাল ওঝা।
বিএনসিসিআই ভারত বাণিজ্য প্রচার সংস্থার সহযোগিতায় কলকাতায় শিল্প ভারত বাণিজ্য মেলার আয়োজন করে।
বলশায়া উসুরকা

বলশায়া উসুরকা ( , আক্ষরিক অর্থে: "গ্রেট উসুরি") প্রাইমারস্কি ক্রাইয়ের রাশিয়ান সুদূর পূর্বের একটি নদী। এটি উসুরির একটি ডান শাখা নদী যা এটি ডালনেরেচেনসকের কাছে মিলিত হয়।
বলশায়া উসুরকার নিকাশী অববাহিকার ক্ষেত্রফল প্রায় । এটি দীর্ঘ।
বলশায়া উসুরকার প্রধান উপনদী নদী হয় ম্যালিনভকা, মারেভকা, নওমোভকা এবং আরমু ।
গোয়েন্দা গিন্নি

গোয়েন্দা গিন্নি হলো একটি জনপ্রিয় ভারতীয় টেলিভিশন ধারাবাহিক। যা, ৭-ই সেপ্টেম্বর ২০১৫ থেকে জি বাংলা তে সম্প্রচারিত হয়েছিল । এর মুখ‍্য চরিত্রে অভিনয় করেছেন ইন্দ্রাণী হালদার। এটি ২০২০ মার্চ মাসে লকডাউনে পুনরায় দ্বিতীয়বারের মতো সম্প্রচার করা হয়। এবং এই ধারাবাহিকটির অধিক জনপ্রিয়তার কারণে ২০২১ এর ৭ ই সেপ্টেম্বর তৃতীয়বার সম্প্রচার করা হয়। এবং আরও একবার চতুর্থ সম্প্রচার করা হয় ১৩ ই মে ২০২৪ এ।
মায়া (নদী)

মায়া ( ) হল খাবারোভস্ক ক্রাই এবং ইয়াকুট, রাশিয়া মধ্যে অবস্থিত একটি নদী । এটি লেনা অববাহিকার আলডানের একটি ডান শাখা নদী । নদীর দৈর্ঘ্য । এর অববাহিকার ক্ষেত্রফল । মায়া অক্টোবরের শেষের দিকে জমে যায় এবং মে অবধি বরফের নিচে থাকে। ইউদোমা হ'ল মায়ার অন্যতম বৃহত্তম শাখা। নদীটি এর মুখ হতে উজানের দিকে পর্যন্ত চলাচল করতে পারে ।
ইউদোমা-মায়া উচ্চভূমিগুলি মায়ার অববাহিকায় অবস্থিত। 
মায়া ইয়াকুটস্ক থেকে ওখোটস্ক উপকূলের নদী পথের অংশ ছিল। এই যাত্রাপথ প্রায় "ভি" আকৃতির। উপরের দিকে মায়া নদী প্রায় ডিজগডজুর পর্বতমালা এবং ইউদোমা মালভূমির সমুদ্র উপকূলের দক্ষিণ-পশ্চিম দিকে সমান্তরাল ভাবে চলে।
২০২০–২১ ওয়েস্ট ইন্ডিজ ক্রিকেট দলের বাংলাদেশ সফর

ওয়েস্ট ইন্ডিজ ক্রিকেট দল দুইটি টেস্ট ক্রিকেট এবং তিনটি একদিনের আন্তর্জাতিক খেলার জন্য বাংলাদেশ সফর করে, যা জানুয়ারি থেকে ফেব্রুয়ারি ২০২১-এ অনুষ্ঠিত হবে। টেস্ট সিরিজটি উদ্বোধনী ২০১৯-২১ আইসিসি বিশ্ব টেস্ট চ্যাম্পিয়নশিপের অংশ এবং ওয়ানডে সিরিজটি ২০২০-২২ আইসিসি ক্রিকেট বিশ্বকাপ সুপার লীগের অংশ হবে। 
মূলত খেলার সূচীতে তিনটি টেস্ট, তিনটি ওডিআই ও দুইটি টি২০আই খেলা নির্ধারিত ছিল। ২০২০ এর অক্টোবরে, বাংলাদেশ ক্রিকেট বোর্ড (বিসিবি) ঘোষণা করে যে, বঙ্গবন্ধু টি২০ কাপ হতে পারে টি২০আই ম্যাচের জন্য খেলোয়াড় নির্বাচনের একটি ধাপ। নভেম্বর ২০২০, বিসিবি তাদের তৈরী জৈব-বলয় পরিকল্পনার বিস্তারিত বিবরণ ওয়েস্ট ইন্ডিজ ক্রিকেট বোর্ডের কাছে পাঠায়। নভেম্বর-ডিসেম্বর ২০২০ সময়ে ওয়েস্ট ইন্ডিজের কর্মকর্তাগণ বাংলাদেশ ভ্রমণে আসেন এবং দেশে কোভিড-১৯ বিরুদ্ধে গৃহীত পদ্ধতি দেখে "আমরা মুগ্ধ" এমন রিপোর্ট প্রদান করে।
নভেম্বর ২০২০ এ, ওয়েস্ট ইন্ডিজ ক্রিকেট বোর্ডের অনুরোধে উভয় ক্রিকেট বোর্ড সফরটিকে ছোট করতে একটি টেস্ট ম্যাচ কমানোর সম্ভাবনা খুজছিল। ২০২০-এর ডিসেম্বরে, উভয় ক্রিকেট বোর্ড তিনটির পরিবর্তে দুটি টেস্ট খেলতে সম্মত হয়, এবং সফর সূচী থেকে টি২০আই খেলাগুলোকে বাদ দেয়া হয়।
কোভিড-১৯ এর একটি ইতিবাচক পরীক্ষার কারণে রোমারিও শেফার্ডকে ওয়েস্ট ইন্ডিজ দল থেকে বাদ দেওয়া হয়, তার স্থলাভিষিক্ত হিসেবে কেওন হার্ডিং নামকরণ করা হয়। সালের ১৫ জানুয়ারি হেইডেন ওয়ালশ জুনিয়রকে ওয়েস্ট ইন্ডিজ দল থেকে বাদ দেওয়া হয় কোভিড-১৯ এর জন্য ইতিবাচক পরীক্ষার জন্য।
অনিন্দিতা বসু

অনিন্দিতা বসু (জন্ম: ১০ এপ্রিল, ১৯৮৬) একজন ভারতীয় বাংলা চলচ্চিত্র অভিনেত্রী।
হলেন তার কর্মজীবন শুরু করেন "গানের ওপারে" নামক ধারাবাহিকে অভিনয়ের মাধ্যমে এবং তাকে "বউ কথা কও" নামক ধারাবাহিকে অভিনয় করতে দেখা গিয়েছিল। ২০১০ সালের বাংলা চলচ্চিত্র "ক্লার্ক" দিয়ে তিনি বড়ো পর্দার আত্মপ্রকাশ করেছিলেন ।
বেঙ্গল মহিলা ক্রিকেট দল

বেঙ্গল মহিলা ক্রিকেট দল হ'ল একটি ভারতীয় ঘরোয়া ক্রিকেট দল যা ভারতের পশ্চিমবঙ্গ রাজ্যের প্রতিনিধিত্ব করে। দলটি সিনিয়র মহিলা ওয়ানডে লীগে (লিস্ট এ ক্রিকেট) এবং সিনিয়র মহিলা টি-টোয়েন্টি লিগে রাজ্যের প্রতিনিধিত্ব করছে।
ভারতের উপপ্রধানমন্ত্রী

ভারতের উপপ্রধানমন্ত্রী (আইএএসটি:Bhārat kē Uppradhānamantrī) হলেন ভারত প্রজাতন্ত্র সরকারের উপ-প্রধান এবং ইউনিয়ন পরিষদের দ্বিতীয় সর্বোচ্চ পদমর্যাদার সদস্য। একজন উপ-প্রধানমন্ত্রী সাধারণত একটি মন্ত্রিসভা কার্যভার এর পাশাপাশি স্বরাষ্ট্রমন্ত্রী, প্রতিরক্ষা মন্ত্রী বা অর্থমন্ত্রীর দায়িত্ব পালন করেন। সংসদীয় সরকার পদ্ধতিতে প্রধানমন্ত্রীকে মন্ত্রিসভায় "সমানদের মধ্যে প্রথম" হিসাবে গণ্য করা হয়; উপ-প্রধানমন্ত্রীর অবস্থানটি একটি জোট সরকারের মধ্যে বা জাতীয় জরুরি অবস্থার সময়ে রাজনৈতিক স্থায়িত্ব এবং শক্তি আনতে ব্যবহৃত হয়, যখন একটি যথাযথ কমান্ডের প্রয়োজন হয়।
পদটি অনিয়মিতভাবে তৈরী করা হয়েছে, প্রতিষ্ঠার পর থেকে ৭৩ বছরের মধ্যে ১১ বছরেরও বেশি সময় ধরে এটি বহাল করা হয়েছিল। ভারতের প্রথম উপ-প্রধানমন্ত্রী ছিলেন বল্লভভাই প্যাটেল, যিনি জওহরলাল নেহেরুর মন্ত্রিসভায় স্বরাষ্ট্রমন্ত্রীও ছিলেন। সপ্তম এবং শেষ উপ-প্রধানমন্ত্রী ছিলেন এল কে আডবাণী, তিনি ২০০২ থেকে ২০০৪ সাল পর্যন্ত বাজপেয়ীর সরকারে স্বরাষ্ট্রমন্ত্রী হওয়ার পাশাপাশি এই ভূমিকা পালন করেছিলেন। বর্তমান ভারত সরকারের কোনো উপ-প্রধানমন্ত্রী নেই।
একাধিক অনুষ্ঠানে পদটি স্থায়ী করার প্রস্তাব উত্থাপিত হয়েছে, তবে ফলস্বরূপ। রাজ্য পর্যায়ে উপ-মুখ্যমন্ত্রী পদের ক্ষেত্রেও একই কথা রয়েছে।
প্রথম উপ-প্রধানমন্ত্রী ছিলেন বল্লভভাই প্যাটেল, যিনি জওহরলাল নেহেরুর মন্ত্রিসভায় স্বরাষ্ট্রমন্ত্রীও ছিলেন। ১৯৫০ সালে মৃত্যুর আগ পর্যন্ত তিনি এই পদটি তিন বছরের জন্য অধিষ্ঠিত ছিলেন। ১৯৬৭ সালে মোরারজি দেসাই দ্বিতীয় উপ-প্রধানমন্ত্রী হওয়ার আগ পর্যন্ত পদটি শূন্য ছিল।
এল কে আডবাণী ২০০২ থেকে ২০০৪ সাল পর্যন্ত অটল বিহারী বাজপেয়ীর মন্ত্রিসভায় সপ্তম উপ-প্রধানমন্ত্রী হিসাবে কাজ করেছিলেন। পদটি ২০০৪ সাল থেকে শূন্য রয়েছে।